CELEX: 62022CN0060
Language: fi
Date: 2022-02-01 00:00:00
Title: Asia C-60/22: Ennakkoratkaisupyyntö, jonka Verwaltungsgericht Wiesbaden (Saksa) on esittänyt 1.2.2022 – UZ v. Saksan liittotasavalta

16.5.2022   
            
            
               FI
            
            
               Euroopan unionin virallinen lehti
            
            
               C 198/24
            
         
      Ennakkoratkaisupyyntö, jonka Verwaltungsgericht Wiesbaden (Saksa) on esittänyt 1.2.2022 – UZ v. Saksan liittotasavalta
      (Asia C-60/22)
      (2022/C 198/34)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Verwaltungsgericht Wiesbaden
      
         Pääasian asianosaiset
      
      
         Kantaja: UZ
      
         Vastaaja: Saksan liittotasavalta
      
         Ennakkoratkaisukysymykset
      
      
                  1)
               
               
                  Johtaako se, ettei rekisterinpitäjä ole noudattanut yleisen tietosuoja-asetuksen (1) 5 artiklan mukaista osoitusvelvollisuutta tai ettei se ole noudattanut sitä täysimääräisesti, esimerkiksi koska yleisen tietosuoja-asetuksen 30 artiklan mukaista selostetta käsittelytoimista ei ole ylläpidetty tai se on puutteellinen tai koska yleisen tietosuoja-asetuksen 26 artiklan mukaista keskinäistä järjestelyä ei ole määritelty, siihen, että tietojenkäsittely on lainvastaista yleisen tietosuoja-asetuksen 17 artiklan 1 kohdan d alakohdassa ja 18 artiklan 1 kohdan b alakohdassa tarkoitetulla tavalla, jolloin rekisteröidyllä on oikeus vaatia tietojen poistamista tai käsittelyn rajoittamista?
               
            
                  2)
               
               
                  Jos ensimmäiseen kysymykseen vastataan myöntävästi: Johtaako se, että rekisteröidyllä on oikeus vaatia tietojen poistamista tai käsittelyn rajoittamista, siihen, että käsiteltyjä tietoja ei pidä ottaa huomioon tuomioistuinmenettelyssä? Onko näin joka tapauksessa silloin, jos rekisteröity vastustaa niiden käyttämistä tuomioistuimenettelyssä?
               
            
                  3)
               
               
                  Jos ensimmäiseen kysymykseen vastataan kieltävästi: Johtaako se, että rekisterinpitäjä rikkoo yleisen tietosuoja-asetuksen 5, 30 tai 26 artiklaa, siihen, että kansallinen tuomioistuin saa ottaa tiedot huomioon tietojenkäsittelyä koskevan tuomioistuinvalvonnan yhteydessä vain, jos rekisteröity antaa nimenomaisesti suostumuksen tietojen käyttämiseen?
               
            
         (1)  Luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta 27.4.2016 annettu Euroopan parlamentin ja neuvoston asetus (EU) 2016/679 (yleinen tietosuoja-asetus) (EUVL 2016, L 119, s. 1).